Dependența de jocurile de noroc este o reală problemă cu care tot mai mulți români se confruntă. Cifrele arată că mai mult de 100.000 de români suferă de o astfel de adicţie.
Fenomenul se vede și la nivelul elevilor. Peste 25% dintre elevii români sub 16 ani au spus că au jucat la pariuri și alte jocuri de noroc, iar 51% au spus că în ultimul an au pus bani la pariuri sportive.
Mai grav, o mare parte din copii și adolescenți intră în lumea jocurilor de noroc la vârste foarte fragede – între 10 și 12 ani.
Aproximativ 100.000 de români sunt dependenţi de jocurile de noroc
În România, ordonanța de urgență privind organizarea și exploatarea jocurilor de noroc a cunoscut o serie de modificări anul trecut, pe fondul presiunii din partea societății civile.
La mai bine de patru luni de când Senatul a adoptat proiectul care ar scoate păcănelele din orașe, inițiativa este în continuare blocată în Parlament.